VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2003 M. RUGPJŪČIO 29 D. ĮSAKYMO

NR. V-238 „DĖL GYVENTOJAMS IŠMOKĖTŲ IŠMOKŲ, PAGAL MOKESČIO MOKĖJIMO TVARKĄ PRISKIRIAMŲ B KLASĖS PAJAMOMS, PAŽYMOS FR0471 FORMOS, JOS UŽPILDYMO IR PATEIKIMO TAISYKLIŲ PATVIRTINIMO“ PAKEITIMO

2016 m. lapkričio 29 d. Nr. VA-144

Vilnius

1. Pakeičiu Gyventojams išmokėtų išmokų, pagal mokesčio mokėjimo tvarką priskiriamų B klasės pajamoms, pažymos FR0471 formos užpildymo ir pateikimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2003 m. rugpjūčio 29 d. įsakymu Nr. V-238 „Dėl Gyventojams išmokėtų išmokų, pagal mokesčio mokėjimo tvarką priskiriamų B klasės pajamoms, pažymos FR0471 formos, jos užpildymo ir pateikimo taisyklių patvirtinimo“, 1 priedą „Pajamų rūšių kodų sąrašas“ (toliau – pajamų rūšių kodų sąrašas) ir jį išdėstau nauja redakcija (pridedama).

2. Nustatau, kad:

2.1. šiuo įsakymu pakeistu pajamų rūšių kodų sąrašu turi būti vadovaujamasi, deklaruojant 2017 metais ir vėlesniais mokestiniais laikotarpiais gyventojams išmokėtas išmokas, pagal pajamų mokesčio mokėjimo tvarką priskiriamas B klasės pajamoms;

2.2. šis įsakymas įsigalioja 2017 m. sausio 1 dieną.

Viršininkas	Dainoras Bradauskas

Gyventojams išmokėtų išmokų,

pagal mokesčio mokėjimo tvarką

priskiriamų B klasės pajamoms,

pažymos FR0471 formos užpildymo

ir pateikimo taisyklių

1 priedas

PAJAMŲ RŪŠIŲ KODŲ SĄRAŠAS

B klasės išmokos pavadinimas	Išmokos kodas
1. Su darbo santykiais arba jų esmę atitinkančiais santykiais susijusios išmokos:
Neribotos civilinės atsakomybės vieneto savo dalyviui ar mažosios bendrijos savo nariui – nuolatiniam Lietuvos gyventojui – išmokėtos išmokos, pagal GPMĮ 2 straipsnio 34 dalį priskiriamos su darbo santykiais ar jų esmę atitinkančiais santykiais susijusioms pajamoms	02
2. Su darbo santykiais arba jų esmę atitinkančiais santykiais nesusijusios ir ne individualios veiklos išmokos:
2.1. Turto perleidimo nuosavybėn išmokos
Nekilnojamojo pagal prigimtį daikto, kuris buvo laikomas individualios veiklos turtu, pardavimo ar kitokio perleidimo nuosavybėn išmokos nuolatiniam Lietuvos gyventojui	10
Finansinių priemonių pardavimo ar kitokio perleidimo nuosavybėn išmokos ir išvestinių finansinių priemonių realizavimo išmokos, kurioms taikoma GPMĮ 17 straipsnio 1 dalies 30 punkto lengvata	11
Finansinių priemonių pardavimo ar kitokio perleidimo nuosavybėn išmokos ir išvestinių finansinių priemonių realizavimo išmokos, kurioms netaikoma GPMĮ 17 straipsnio 1 dalies 30 punkto lengvata	12
Kito turto pardavimo ar kitokio perleidimo nuosavybėn išmokos, išskyrus žymimas 10, 11, 12, 16, 17, 18 ir 34 kodais	13
Privalomai registruotino kilnojamojo daikto arba daikto, kuris nekilnojamuoju pripažįstamas pagal įstatymus, pardavimo ar kitokio perleidimo nuosavybėn išmokos nuolatiniam Lietuvos gyventojui	16
Nekilnojamojo pagal prigimtį daikto pardavimo ar kitokio perleidimo nuosavybėn išmokos (išskyrus žymimas 10 ir 18 kodais) nuolatiniam Lietuvos gyventojui	17
Būsto (įskaitant priskirtą žemę) pardavimo ar kitokio perleidimo nuosavybėn išmokos nuolatiniam Lietuvos gyventojui	18
Už parduotas paties gyventojo surinktas miško gėrybes (grybus, uogas, riešutus, vaistažoles) išmokėtos išmokos	34
2.2. Išmokos iš paskirstytojo pelno
Išmokos iš paskirstytojo pelno (dividendai), išmokėtos mažosios bendrijos nariui – nuolatiniam Lietuvos gyventojui	26
Neribotos civilinės atsakomybės vieneto savo dalyviui – nuolatiniam Lietuvos gyventojui – išmokėtos išmokos iš pelno po apmokestinimo	27
Neribotos civilinės atsakomybės vieneto savo dalyviui – nuolatiniam Lietuvos gyventojui – išmokėtos išmokos ne iš pelno mokesčiu apmokestinto pelno	28
2.3. Prizai ir laimėjimai
Azartinių lošimų laimėjimai	42
Loterijų laimėjimai, išmokėti Lietuvos vienetų, kurie LR teisės aktų nustatyta tvarka moka mokestį nuo loterijų apyvartos	43
2.4. Palūkanos, išmokėtos nuolatiniam Lietuvos gyventojui
Indėlių palūkanos už EEE valstybių kredito įstaigose laikomus indėlius pagal sutartis, sudarytas iki 2013 m. gruodžio 31 d.	56
Palūkanos už paskolas	58
Kitos palūkanos, išskyrus žymimas 56, 58, 64, 65, 66, 67 ir 68 kodais	59
Indėlių palūkanos pagal sutartis, sudarytas nuo 2014 m. sausio 1 d.	64
Palūkanos už EEE valstybių vyriausybių arba jų politinių ar teritorijos administracinių padalinių vertybinius popierius, įsigytus iki 2013 m. gruodžio 31 d.	65
Palūkanos už ne nuosavybės vertybinius popierius*, įsigytus iki 2013 m. gruodžio 31 d. ir pradėtus išpirkti ne anksčiau kaip po 366 dienų nuo jų išleidimo dienos	66
Palūkanos už ne nuosavybės vertybinius popierius* (įskaitant Lietuvos ir užsienio valstybių vyriausybių, taip pat jų politinių ar teritorijos administracinių padalinių ar vietos valdžios ne nuosavybės vertybinius popierius), įsigytus nuo 2014 m. sausio 1 d.	67
Pavėluoto mokėjimo palūkanos, numatytos atsiskaitymą už žemės ūkio produkciją reglamentuojančiuose LR teisės aktuose	68
2.5. Kitos išmokos
Tiesioginės išmokos, išmokėtos pagal LR žemės ūkio, maisto ūkio ir kaimo plėtros įstatymą bei pagal kitus tokių išmokų išmokėjimą reglamentuojančius teisės aktus	36
Pagal paslaugų kvitą išmokėtos išmokos	88
Kitos su darbo santykiais nesusijusios ir ne individualios veiklos išmokos	70
3. Individualią veiklą vykdančiam gyventojui išmokėtos išmokos:
Individualią žemės ūkio veiklą vykdančiam gyventojui išmokėtos išmokos	35
Individualią veiklą pagal verslo liudijimą vykdančiam gyventojui išmokėtos išmokos	92
Kitą individualią veiklą vykdančiam gyventojui išmokėtos išmokos, išskyrus žymimas 35, 92 ir 96 kodais	93
Šeimynos dalyvio išlaikymo išmokos, išmokėtos pagal LR šeimynų įstatymą	96

Vartojamų trumpinių reikšmės

GPMĮ – Lietuvos Respublikos gyventojų pajamų mokesčio įstatymas

Neribotos civilinės atsakomybės vienetas – individuali įmonė ir ūkinė bendrija

LR – Lietuvos Respublika

EEE – Europos ekonominė erdvė

______________________________________________________________________________

*Išskyrus asmens, susijusio su gyventoju darbo santykiais ar jų esmę atitinkančiais santykiais mokamas didesnes negu kitiems tų pačių vertybinių popierių turėtojams palūkanas.

___________________